За сваю гісторыю (пачынаючы з 1966 г.) кафедра арганізавала і правяла цэлы шэраг прадстаўнічых міжнародных навуковых сустрэч: Усесаюзную канферэнцыю па лексікалогіі (1970), 5 рэспубліканскіх канферэнцый па супастаўляльным вывучэнні славянскіх моў, 6 беларуска-балгарскіх лінгвістычных сімпозіўмаў, Сімпозіўм па лексічных тюркізмах у славянскіх мовах, 5 Супруноўскіх чытанняў і інш. Выкладчыкі кафедры чыталі лекцыі і выступалі з дакладамі ва універсітэтах і акадэміях Расіі, ЗША, Германіі, Аўстрыі, Даніі, Іспаніі, Фінляндыі, Польшчы, Балгарыі, Чэхіі і іншых краін.